钦定古今图书集成/明伦汇编/家范典/第063卷 > 《与子俨等疏》陶潜
## 钦定古今图书集成/明伦汇编/家范典/第063卷 > 《与子俨等疏》陶潜

汝辈稚小家贫，每役柴水之劳，何时可免。念之在心，
若何可言！然汝等虽不同生，当思四海皆兄弟之义。
鲍叔、管仲，分财无猜；归生、伍举，班荆道旧，遂能以败
为成，因丧立功。他人尚尔，况同父之人哉！颍川韩元
长，汉末名士，身处卿佐，八十而终，兄弟同居，至于没
齿。济北氾稚春，晋时操行人也，七世同财，家人无怨色。《诗》曰：“高山仰止，景行行止。虽不能尔，至心尚之。”汝
其慎哉，吾复何言。